pythainlp/thaigov-v2-corpus-22032023 huggingface dataset:
วันจันทร์ที่ 5 กรกฎาคม 2564
รมว.เฮ้ง มอบ ที่ปรึกษา ลงพื้นที่มอบอาหาร ของใช้ที่จำเป็นแก่คนงานในแคมป์ย่านพระราม 3
นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน ลงพื้นที่แคมป์คนงานของบริษัท พี บิวท์ ถนนพระราม 3 มอบข้าวกล่อง และข้าวสารอาหารแห้งของใช้ที่จำเป็นแก่คนงานตามมาตรการปิดแคมป์
เมื่อวันที่ 5 กรกฎาคม 2564 นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงานลงพื้นที่แคมป์คนงานของบริษัท พี บิวท์ ถนนพระราม 3 ซอย 75 แยก 1 แขวงช่องนนทรี เขตยานนาวา กรุงเทพมหานคร เพื่อมอบข้าวกล่องจำนวน 150 กล่อง จากสมาคมเจ้าหน้าที่ความปลอดภัยในการทำงาน (จป.) และข้าวสารอาหารแห้งของใช้ที่จำเป็นแก่คนงานตามมาตรการปิดแคมป์คนงาน โดยมี นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง)นายวรรณรัตน์ ศรีสุขใส รองอธิบดีกรมสวัสดิการและคุ้มครองแรงงานเข้าร่วมในครั้งนี้ด้วย โดยนางธิวัลรัตน์กล่าวว่าตามที่สื่อมวลชนนำเสนอข่าวว่า ด่วน!! 136 ชีวิตร้องขอสิ่งประทังชีวิต หลังมาตรการปิดแคมป์คนงานออกมา 6 วัน โพสต์สภาพความเป็นอยู่ภายในแคมป์ย่านพระราม 3 กทม. ขอความช่วยเหลือ เนื่องจากไม่มีหน่วยงานใดเข้ามาดูแลนั้น ในเรื่องนี้ ท่านนายกรัฐมนตรี และรมว.กลาโหม พล.อ.ประยุทธ์ จันทร์โอชา ได้ฝากความห่วงใยมายังพี่น้องคนงานในแคมป์ก่อสร้างทุกคน ซึ่งกระทรวงแรงงาน ได้มีมาตรการเยียวยาช่วยเหลือลูกจ้างในแคมป์คนงานตามที่ ศบค.ได้มีมติให้ปิดแคมป์คนงานก่อสร้าง งดการเดินทางและเคลื่อนย้ายแรงงานในพื้นที่จังหวัดสีแดงเข้มจำนวน 6 จังหวัด ได้แก่ กรุงเทพมหานคร ปทุมธานี นนทบุรี สมุทรสาคร สมุทรปราการ นครปฐม เป็นเวลา 1 เดือน เพื่อควบคุมการแพร่ระบาดของโควิด-19 ในคลัสเตอร์แคมป์คนงาน โดยการจ่ายค่าชดเชย 50 เปอร์เซ็นต์ของค่าจ้างเป็นเวลา 1 เดือน ขอความร่วมมือนายจ้างสถานประกอบการดูแลเรื่องอาหารแก่คนงานทั้ง 3 มื้อ โดยกระทรวงแรงงานจะสนับสนุนเครื่องอุปโภคบริโภค อาทิ ข้าวสาร น้ำดื่ม ไข่ไก่ ปลากระป๋อง ที่ได้รับบริจาคจากภาคเอกชนรายใหญ่และนำไปมอบให้สมาคมอุตสาหกรรมก่อสร้างไทย ในพระบรมราชูปถัมภ์ เพื่อส่งต่อให้คนงานตามแคมป์ต่างๆ รวมทั้งการตรวจคัดกรองโควิดเชิงรุก หากพบเชื้อนำเข้าสู่การรักษา การฉีดวัคซีนโควิด-19 และการประเมินสถานการณ์ทุก 15 วัน
นางธิวัลรัตน์กล่าวว่า ในวันนี้ท่านสุชาติ ชมกลิ่น รมว.แรงงานจึงได้มอบหมายให้ดิฉันลงพื้นที่แคมป์คนงานของบริษัท พี บิวท์ ย่านถนนพระราม 3 ซอย 75 แยก 1 แขวงช่องนนทรี เขตยานนาวา กรุงเทพมหานคร เพื่อมอบข้าวกล่อง 150 กล่อง จากสมาคมเจ้าหน้าที่ความปลอดภัยในการทำงาน (จป.) และข้าวสารอาหารแห้ง ของใช้ที่จำเป็นแก่คนงาน ซึ่งเป็นมาตรการเสริมที่กระทรวงแรงงานขอความร่วมมือนายจ้างสถานประกอบการดูแลเรื่องอาหารแก่คนงานทั้ง 3 มื้อ โดยกระทรวงแรงงานจะร่วมสนับสนุนเครื่องอุปโภคบริโภค เพื่อบรรเทาความเดือดร้อนและแบ่งเบาค่าใช้จ่ายด้านอาหารให้แก่คนงานอีกด้วย
วันจันทร์ที่ 27 กันยายน 2564
ประธานรัฐสภา ร่วมกับ พม. มอบหน้ากากอนามัยช่วยกลุ่มเปราะบางและเด็กป้องกันโควิด-19 ในพื้นที่ 3 จังหวัดภาคเหนือ พร้อมมอบนมผงสำหรับเด็ก พม. ปันสุข
ประธานรัฐสภา ร่วมกับ พม. มอบหน้ากากอนามัยช่วยกลุ่มเปราะบางและเด็กป้องกันโควิด-19 ในพื้นที่ 3 จังหวัดภาคเหนือ พร้อมมอบนมผงสำหรับเด็ก พม. ปันสุข
เมื่อวันที่ 26 ก.ย. 64นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)เปิดเผยว่า ด้วยสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ได้ส่งผลกระทบทั้งด้านเศรษฐกิจและสังคมต่อประชาชนทุกกลุ่มเป้าหมายในวงกว้างทั่วประเทศอย่างต่อเนื่องและมีแนวโน้มความรุนแรงเพิ่มมากขึ้น กระทรวง พม. จึงมีความห่วงใยกลุ่มเปราะบางที่มีความเสี่ยงสูง ได้แก่ เด็ก ผู้สูงอายุ คนพิการ คนเร่ร่อน คนไร้บ้าน ผู้ป่วยติดเตียง พ่อแม่เลี้ยงเดี่ยว และผู้ด้อยโอกาส ทั้งนี้ ในเบื้องต้น จึงจำเป็นต้องให้ความช่วยเหลือกลุ่มเปราะบางในการป้องกันการแพร่ระบาดของโควิด-19 ซึ่งวานนี้ (25 ก.ย. 64) นายชวน หลีกภัย ประธานรัฐสภาในฐานะประธานมูลนิธิเพื่อการศึกษาและสังคมพร้อมด้วยตน และคณะผู้บริหารกระทรวง พม. ได้บูรณาการร่วมกันลงพื้นที่ 3 จังหวัดภาคเหนือ ได้แก่ จังหวัดเชียงราย เชียงใหม่ และแม่ฮ่องสอน เพื่อมอบหน้ากากอนามัยสำหรับผู้ใหญ่ จังหวัดละ 10,000 ชิ้น รวมทั้งสิ้น 30,000 ชิ้น และหน้ากากอนามัยสำหรับเด็ก จังหวัดละ 2,000 ชิ้น รวมทั้งสิ้น 6,000 ชิ้น ให้กับผู้ว่าราชการจังหวัดและรองผู้ว่าราชการจังหวัด เพื่อส่งต่อให้พัฒนาสังคมและความมั่นคงของมนุษย์จังหวัดนำไปแจกจ่ายช่วยเหลือกลุ่มเปราะบางสำหรับป้องกันการแพร่ระบาดของโควิด-19 อีกทั้งได้มอบนมผงสำหรับเด็ก พม. ปันสุข เพื่อนำไปช่วยเหลือครอบครัวกลุ่มเปราะบางที่ขาดแคลน โดยเฉพาะครอบครัวแม่เลี้ยงเดี่ยว ทั้งนี้ อาสาสมัครพัฒนาสังคมและความมั่นคงของมนุษย์ (อพม.) ในพื้นที่จะช่วยแจกจ่ายอย่างทั่วถึงต่อไป
นางพัชรีกล่าวเพิ่มเติมว่า หากกลุ่มเปราะบางและประชาชนประสบปัญหาทางสังคมและได้รับความเดือดร้อนจากผลกระทบของโควิด-19 สามารถติดต่อขอความช่วยเหลือได้ที่ ศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง และสำนักงานพัฒนาสังคมและความมั่นคงของมนุษย์จังหวัด และ อาสาสมัครพัฒนาสังคมฯ (อพม.) ในพื้นที่
วันอังคารที่ 16 พฤศจิกายน 2564
กรมทางหลวงชนบท ยกระดับคุณภาพชีวิตให้กับประชาชน รองรับการเติบโตทางเศรษฐกิจ และการขนส่งสู่อินโดจีน บรรเทาการจราจรที่หนาแน่นในเขตเมือง ตามนโยบายของรัฐมนตรีว่าการกระทรวงคมนาคม
เริ่มเข้าพื้นที่ก่อสร้างถนนเลี่ยงเมืองปราจีนบุรี กว่า 25 กิโลเมตร คาดแล้วเสร็จต้นปี 2567
กรมทางหลวงชนบท (ทช.) กระทรวงคมนาคม เริ่มเข้าพื้นที่ดำเนินโครงการก่อสร้างถนนสายแยกทางหลวงแผ่นดินหมายเลข 3452 - สี่แยกบ้านสร้าง อำเภอบ้านสร้าง จังหวัดปราจีนบุรี เพื่อรองรับการขยายตัวทางเศรษฐกิจของพื้นที่นิคมอุตสาหกรรมในจังหวัดปราจีนบุรี ส่งเสริมเศรษฐกิจการขนส่งสู่อินโดจีน ประเทศกัมพูชา รวมทั้งแก้ไขปัญหาการจราจรติดขัดในตัวเมืองปราจีนบุรีสอดรับกับยุทธศาสตร์การพัฒนาของจังหวัดและเป็นไปตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
นายอภิรัฐ ไชยวงศ์น้อย อธิบดีกรมทางหลวงชนบท กล่าวว่า เนื่องจากปัจจุบันการขนส่งจาก อำเภอบ้านสร้าง อำเภอเมืองปราจีนบุรี ไปสู่อำเภอศรีมหาโพธิ และอำเภอประจันตคาม ต้องขนส่งผ่านตัวเมือง และโรงพยาบาลเจ้าพระยาอภัยภูเบศรส่งผลให้บริเวณดังกล่าวมีปริมาณการจราจรที่หนาแน่นมากถึง 15,200 คันต่อวัน ก่อให้เกิดความล่าช้าในการเดินทาง อีกทั้งยังเป็นอีกหนึ่งสาเหตุที่ทำให้อาคารอนุรักษ์โรงพยาบาลเจ้าพระยาอภัยภูเบศรที่เป็นโบราณสถานเกิดการทรุดตัวแตกร้าวทุกปี ทั้งนี้ เพื่อเป็นการแก้ไขปัญหาดังกล่าว ยกระดับคุณภาพชีวิตให้กับประชาชนในพื้นที่ให้สามารถเดินทางอย่างได้อย่างสะดวก รวดเร็ว ปลอดภัย สนับสนุนการขนส่งสินค้าภายในจังหวัดปราจีนบุรีและระหว่างจังหวัด ตลอดจนสามารถใช้เป็นเส้นทางขนส่งเข้าสู่อินโดจีน ประเทศกัมพูชาได้อีกทางหนึ่ง ทช. ได้ดำเนินโครงการก่อสร้างถนนสายแยกทางหลวงแผ่นดินหมายเลข 3452 - สี่แยก บ้านสร้าง อำเภอบ้านสร้าง จังหวัดปราจีนบุรี เพื่อทดแทนเส้นทางเดิมที่ต้องผ่านตัวเมือง ผ่านโรงพยาบาลเจ้าพระยาอภัยภูเบศร โดยแบ่งการก่อสร้างออกเป็น 2 ตอน ดังนี้
- ตอนที่ 1 จุดเริ่มต้น กม. ที่ 0+000 บริเวณแยกทางหลวงชนบทสาย ปจ.4025 ใกล้สำนักงานอุตสาหกรรมจังหวัดปราจีนบุรี ถึง กม. ที่ 7+200 บริเวณช่วงแยกถนนทางหลวงแผ่นดินหมายเลข 319 ตำบลบางเดชะ ระยะทางรวม 7.200 กิโลเมตร ก่อสร้างเป็นถนนลาดยางแอสฟัลท์ติกคอนกรีต ขนาด 2 ช่องจราจร พร้อมไหล่ทาง และบริเวณทางแยกก่อสร้างเป็น ขนาด 4 ช่องจราจร ติดตั้งไฟฟ้าแสงสว่าง ระบบระบายน้ำในเขตชุมชน พร้อมก่อสร้างสะพานในสายทาง จำนวน 7 แห่ง ซึ่งเป็นสะพานขนาดใหญ่ 2 แห่ง ใช้งบประมาณในการก่อสร้าง 899.999 ล้านบาท เป็นงบผูกพันปี 2564 ถึง 2566
- ตอนที่ 2 ต่อเนื่องจากตอนที่ 1 มีจุดเริ่มต้น กม. ที่ 7+200 - อำเภอบ้านสร้าง กม. ที่ 25+656 ระยะทาง 18.456 กิโลเมตร ก่อสร้างเป็นถนนลาดยางแอสฟัลท์ติกคอนกรีต ขนาด 2 ช่องจราจร พร้อมไหล่ทาง และบริเวณทางแยกก่อสร้างถนนขนาด 4 ช่องจราจร มีเกาะกลาง ติดตั้งไฟฟ้าแสงสว่างในเขตชุมชน พร้อมก่อสร้างสะพานในสายทาง จำนวน 5 แห่ง ซึ่งเป็นสะพานขนาดใหญ่ 1 แห่ง ใช้งบประมาณในการก่อสร้าง 900 ล้านบาท เป็นงบผูกพันปี 2564 ถึง 2566
ปัจจุบันโครงการดังกล่าวได้เริ่มเข้าพื้นที่เพื่อเตรียมดำเนินการก่อสร้างแล้ว คาดว่าจะก่อสร้างแล้วเสร็จในช่วงต้นปี 2567 ต่อไป
วันพุธที่ 17 สิงหาคม 2565
“สาธิต” เปิดสัมมนาแลกเปลี่ยนองค์ความรู้ และนวัตกรรมทางการพยาบาล พัฒนาผู้นำวิชาชีพพยาบาล
รัฐมนตรีช่วยว่าการกระทรวงสาธารณสุข เปิดสัมมนาวิชาการ แลกเปลี่ยนองค์ความรู้ นวัตกรรมทางการพยาบาล เพื่อพัฒนาความรู้เชิงวิชาชีพ รวมถึงพัฒนาภาวะผู้นำในวิชาชีพพยาบาล ให้เป็นผู้ที่รู้เท่าทันปัญหาสุขภาพของประชาชน ก้าวทันการเปลี่ยนแปลง และพร้อมสำหรับการดูแล
รัฐมนตรีช่วยว่าการกระทรวงสาธารณสุข เปิดสัมมนาวิชาการ แลกเปลี่ยนองค์ความรู้ นวัตกรรมทางการพยาบาล เพื่อพัฒนาความรู้เชิงวิชาชีพ รวมถึงพัฒนาภาวะผู้นำในวิชาชีพพยาบาล ให้เป็นผู้ที่รู้เท่าทันปัญหาสุขภาพของประชาชน ก้าวทันการเปลี่ยนแปลง และพร้อมสำหรับการดูแลสุขภาพประชาชนไทยอย่างต่อเนื่องและยั่งยืน
วันนี้ (17 สิงหาคม 2565) ที่ศูนย์ประชุมและแสดงสินค้านานาชาตินงนุชพัทยา จังหวัดชลบุรี ดร.สาธิต ปิตุเตชะรัฐมนตรีช่วยว่าการกระทรวงสาธารณสุข เป็นประธานเปิดการสัมมนาวิชาการครั้งที่ 33 ประจำปี 2565 เรื่อง “ภาวะผู้นำ…ผลสัมฤทธิ์ทางการพยาบาลไทย” (Leadership…Thai Nursing Achievement) พร้อมมอบโล่รางวัล NQA ปี 2564 และปี 2565 และโล่เกียรติยศแด่ผู้เกษียณอายุราชการ โดยมี นายแพทย์โสภณ เมฆธน ผู้ช่วยรัฐมนตรีประจำกระทรวงสาธารณสุข คณะผู้บริหาร และผู้บริหารทางการพยาบาล อาจารย์พยาบาล ผู้ปฏิบัติการพยาบาลจากโรงพยาบาลศูนย์ โรงพยาบาลทั่วไป โรงพยาบาลชุมชน สำนักงานสาธารณสุขจังหวัด โรงพยาบาลส่งเสริมสุขภาพตำบล นักวิชาการและผู้สนใจ จำนวน 1,200 คน เข้าร่วมงาน
ดร.สาธิต กล่าวว่า พยาบาล ถือเป็นกำลังสำคัญของระบบบริการสุขภาพและเป็นบุคลากรหลักในสถานบริการสุขภาพทุกระดับ จำเป็นต้องพัฒนาความรู้ในเชิงวิชาชีพอย่างต่อเนื่อง เพื่อนำไปพัฒนาระบบและกระบวนการปฏิบัติงานด้านการบริหาร บริการและวิชาการให้มีคุณภาพ เป็นผู้นำในการสร้างผลสัมฤทธิ์ทางการพยาบาล รู้เท่าทันปัญหาสุขภาพของประชาชน และประยุกต์ใช้ในการปฏิบัติงานทางการพยาบาลได้อย่างมีประสิทธิภาพ ซึ่งการสัมมนาทางวิชาการ เป็นหนึ่งในกลไกสำคัญที่ช่วยให้เกิดการพัฒนาองค์ความรู้ใหม่ๆ และเป็นโอกาสที่บุคลากรพยาบาลจากหลากหลายหน่วยงานและพื้นที่ที่มีบริบทต่างกันจะได้แลกเปลี่ยนองค์ความรู้ นวัตกรรมทางการพยาบาล มีการสร้างเครือข่ายความร่วมมือทางการพยาบาลที่เข้มแข็ง รวมถึงพัฒนาภาวะผู้นำในวิชาชีพพยาบาลให้ก้าวทันการเปลี่ยนแปลง และพร้อมสำหรับการดูแลสุขภาพประชาชนไทยอย่างต่อเนื่องและยั่งยืน
“พยาบาลต้องเผชิญกับสถานการณ์หน้างานที่หลากหลาย จึงต้องทำงานอย่างเข้มแข็งและเสียสละ เป็นมดงานที่ช่วยดูแลสุขภาพของประชาชน โดยเฉพาะช่วงโควิด 19 ที่ผ่านมา พยาบาลเป็นกำลังสำคัญที่ทำให้ประเทศไทยก้าวผ่านสถานการณ์มาได้และได้รับการยอมรับจากนานาชาติ ขอให้ทุกท่านภูมิใจ และขอให้ตักตวงความรู้ประสบการณ์จากการสัมมนาครั้งนี้ให้มากที่สุด เพื่อนำไปประยุกต์ใช้ให้เหมาะสมกับบริบทงานและช่วยกันเดินหน้าทำให้ระบบสาธารณสุขไทยเข้มแข็งต่อไปอย่างยั่งยืน” ดร.สาธิต กล่าว
สำหรับการสัมมนาวิชาการทางการพยาบาลได้จัดต่อเนื่องเป็นปีที่ 33 ระหว่างวันที่ 17 - 19 สิงหาคม 2565 ประกอบด้วย การบรรยาย การอภิปราย แลกเปลี่ยนความคิดเห็น และแสดงนิทรรศการประกวดผลงานเด่นของแต่ละพื้นที่ เป้าหมายสำคัญเพื่อให้เกิดการแลกเปลี่ยนเรียนรู้นวัตกรรม การพัฒนาคุณภาพทางการพยาบาลของเครือข่ายบริการสุขภาพทุกเขตสุขภาพ
************************************ 17 สิงหาคม 2565
*******************************************
วันพุธที่ 1 กันยายน 2564
เริ่ม 1 ก.ย. นี้ สมาชิก กอช. "ส่งเงินออม" ได้ที่ไปรษณีย์ ฟรี! ค่าธรรมเนียม
....
กองทุนการออมแห่งชาติ (กอช.) ร่วมมือกับไปรษณีย์ไทย เพิ่มช่องทางส่งเงินออมให้แก่สมาชิก กอช. ผ่านเครือข่ายที่ทำการไปรษณีย์ และเคาน์เตอร์ไปรษณีย์ กว่า 1,500 แห่งทั่วประเทศ โดยไม่มีค่าธรรมเนียม เริ่ม 1 กันยายนนี้เป็นต้นไป
.
สมาชิก กอช. เพียงแจ้งเลขบัตรประชาชน 13 หลัก หรือนำบัตรประชาชนตัวจริงมาแสดง หรือยื่นบาร์โค้ดในแอปพลิเคชัน กอช. ต่อเจ้าหน้าที่ก็สามารถนำส่งเงินออมสะสมได้ตั้งแต่ ตั้งแต่ 50 บาทขึ้นไป และสูงสุดไม่เกิน 13,200 บาท/ปี (เงื่อนไขเป็นไปตามที่ พ.ร.บ. กอช. กำหนด)
.
สอบถามเพิ่มเติมได้ที่ กองทุนการออมแห่งชาติ สายด่วนเงินออม โทร. 0 2049 9000
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพฤหัสบดีที่ 17 กุมภาพันธ์ 2565
โฆษกรัฐบาลเผย นายกฯ ห่วงใยบุคลากรทางการแพทย์ กำชับดูแลระมัดระวังป้องกันตนเองให้ปลอดภัยจากโควิด-19 ระหว่างปฏิบัติหน้าที่  สธ. เชิญชวน ประชาชนเร่งเข้ารับการฉีดวัคซีนให้ครบตามเกณฑ์
โฆษกรัฐบาลเผย นายกฯ ห่วงใยบุคลากรทางการแพทย์ กำชับดูแลระมัดระวังป้องกันตนเองให้ปลอดภัยจากโควิด-19 ระหว่างปฏิบัติหน้าที่  สธ. เชิญชวน ประชาชนเร่งเข้ารับการฉีดวัคซีนให้ครบตามเกณฑ์และวัคซีนเข็มกระตุ้น
วันที่ 17 กุมภาพันธ์ 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่าพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ฝากความห่วงใยบุคลากรทางการแพทย์หลังพบเมื่อวันที่ 16 กุมภาพันธ์ที่ผ่านมามีจำนวนบุคลากรทางการแพทย์ติดโควิด-19 ถึง 156 คน สูงที่สุดตั้งแต่มีการระบาดมา จึงขอให้บุคลาการทางการแพทย์ดูแลสุขภาพให้แข็งแรง ระมัดระวังป้องกันตนเองให้ดีระหว่างปฏิบัติหน้าที่ ขอให้ตระหนักตลอดเวลาว่า แพทย์และบุคลการด้านสาธารณสุข เป็นผู้ที่มีความสำคัญอย่างยิ่งต่อความเข้มแข็งของระบบสาธารณสุขไทยและดูแลรักษาประชาชน นอกจากนี้ ยังฝากเชิญชวนประชาชนเร่งเข้ารับบริการฉีดวัคซีนให้ครอบตามเกณฑ์ก่อนรีบเข้ารับการฉีดวัคซีนกระตุ้นเข็มที่ 3 และ 4 เพื่อให้มีภูมิคุ้มกันต่อการติดเชื้อโควิดและสามารถลดอาการรุนแรงและการเสียชีวิตได้
โฆษกประจำสำนักนายกรัฐมนตรี ยังกล่าวว่า นายกรัฐมนตรี ได้กำชับกระทรวงสาธารณสุขและทุกหน่วยงานที่เกี่ยวข้องติดตามสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ทั้งในประเทศและต่างประเทศอย่างใกล้ชิดเนื่องจากตัวเลขผู้ติดเชื้อในประเทศเพิ่มสูงขึ้นอีกรอบโดยเฉพาะการแพร่ระบาดในกลุ่มชุมชนและโรงเรียน ย้ำให้ปฏิบัติตามมาตรการด้านสาธารณสุขในการป้องกันการติดเชื้อโควิด-19ขั้นสูงสุด การเว้นระยะห่าง ใส่หน้ากากอนามัยตลอดเวลา การฉีดวัคซีนเด็กนักเรียนทุกวัย และการฉีดวัคซีนให้ครอบคลุมได้มากที่สุด จึงมีความสำคัญ จะช่วยสร้างภูมิคุ้มกันหมู่ ลดความเสี่ยงของการแพร่ระบาดลงได้ด้วย นายกรัฐมนตรียังย้ำให้ติดตามกระแสข่าวการพบผู้ป่วยโควิด-19 สายพันธุ์ผสมระหว่างเดลตาและโอมิครอน หรือ ‘เดลตาครอน’ รายแรกของโลกที่อังกฤษ แม้ยังไม่ทราบความรุนแรงจะมากกว่าเดิมหรือไม่แต่ก็ต้องติดตามอย่างต่อเนื่องใกล้ชิด เพื่อเตรียมความพร้อมให้ทันกับสถานการณ์ที่จะเกิดขึ้น โดยเชื่อมั่นระบบและมาตรการด้านสาธารณสุขของไทยมีประสิทธิภาพและมีความเข้มแข็งสามารถรับมือกับการแพร่ระบาดได้
สำหรับสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ในประเทศไทยวันนี้ (17 กุมภาพันธ์ 2565) พบผู้ติดเชื้อเพิ่ม 17,349 ราย จำแนกเป็น ผู้ป่วยจากในประเทศ 17,104 ราย ผู้ป่วยมาจากต่างประเทศ 245 ราย รวมผู้ป่วยสะสม 432,976 ราย (ตั้งแต่ 1 มกราคม 2565) ขณะที่หายป่วยกลับบ้านแล้ว 11,561 ราย รวมหายป่วยสะสม 321,318 ราย (ตั้งแต่ 1 มกราคม 2565) โดยมีผู้ป่วยกำลังรักษา 144,061 ราย และเสียชีวิต 22 ราย ขณะที่ล่าสุดการได้รับวัคซีนสะสมของประเทศไทย (28 ก.พ. 2564 - 16 ก.พ. 2565) รวม 120,771,687 โดส ใน 77 จังหวัด โดยแบ่งผู้ได้รับวัคซีน ดังนี้ จำนวนผู้ได้รับวัคซีน เข็มที่ 1 สะสม : 52,909,389 ราย จำนวนผู้ได้รับวัคซีน เข็มที่ 2 สะสม : 49,314,385 ราย จำนวนผู้ได้รับวัคซีน เข็มที่ 3 สะสม : 17,100,586 ราย แล จำนวนผู้ได้รับวัคซีน เข็มที่ 4 สะสม 1,387,327 ราย
---------------------
วันพฤหัสบดีที่ 10 มีนาคม 2565
‘โฆษกแรงงาน’อำนวยความสะดวกคนงานยูเครนยื่นร้องค่าจ้างค้างจ่าย
..
นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) เปิดเผยว่า ในวันนี้ (10 มี.ค.65)ได้มีแรงงานไทยที่อพยพกลับจากยูเครนกลุ่มหนึ่งเดินทางมายังกระทรวงแรงงาน เพื่อติดต่อขอรับความช่วยเหลือกรณีค่าจ้างค้างจ่าย ซึ่งในเรื่องนี้นายสุชาติ ชมกลิ่น รัฐมนตรีว่าการกระทรวงแรงงาน ได้มีความห่วงใยและกำชับให้ดูแลอำนวยความสะดวกแก่แรงงานทุกคนเป็นอย่างดี ดิฉันจึงได้ประสานให้เจ้าหน้าที่สำนักประสานความร่วมมือระหว่างประเทศได้มาดูแลอำนวยความสะดวกในการกรอกเอกสาร รับยื่นคำร้อง พร้อมทั้งรวบรวมเอกสารหลักฐานต่าง ๆ เนื่องจากกระทรวงแรงงานไม่มีสำนักงานแรงงานในประเทศยูเครน จึงต้องส่งให้กระทรวงการต่างประเทศช่วยดำเนินการต่อ
นางเธียรรัตน์ กล่าวต่อว่า ในส่วนของแรงงานไทยรายใดที่ได้ผ่านการกักตัวจนครบกำหนดตามมาตรการสาธารณสุขและกลับไปยังภูมิลำเนาแล้ว และยังมีค่าจ้างค้างจ่ายกับนายจ้าง และต้องการขอรับความช่วยเหลือ โดยนายบุญชอบ สุทธมนัสวงษ์ ปลัดกระทรวงแรงงาน ได้สั่งการไปยังสำนักงานแรงงานจังหวัดอำนวยความสะดวกแก่แรงงาน ทั้งนี้ หากแรงงานรายใดมีภูมิลำเนาในต่างจังหวัดสามารถยื่นคำร้องขอรับความช่วยเหลือได้ที่สำนักงานแรงงานจังหวัดในพื้นที่ ส่วนผู้ที่อาศัยอยู่ในกรุงเทพมหานคร สามารถยื่นได้ที่สำนักประสานความร่วมมือระหว่างประเทศ ชั้น 12 อาคารกระทรวงแรงงาน ถนนมิตรไมตรี ดินแดง กรุงเทพฯ โทร.022321242 ภายในวันและเวลาราชการ
สำหรับเอกสารหลักฐานที่ใช้ มีดังนี้ สำเนาสัญญาจ้าง ชื่อและที่อยู่ของนายจ้าง เอกสารหลักฐานการทำงานกับนายจ้าง/บริษัท สำเนาสมุดบัญชีธนาคารที่ใช้รับเงินเดือน หรือสลิปเงินเดือนย้อนหลัง 4 เดือนสุดท้าย หรือหลักฐานการลงเวลางาน พร้อมหลักฐานการได้รับเงินจากนายจ้างไม่ครบ สำเนาบัตรประจำตัวประชาชน สำเนาหนังสือเดินทางที่ใช้ไปทำงานในประเทศดังกล่าว หน้าที่มีรูปถ่าย สำเนาหนังสือเดินทาง ใช้ไปทำงานในประเทศดังกล่าว หน้าที่มีวีซ่าทำงาน เพื่อกระทรวงแรงงานจะได้อำนวยความสะดวกในการรับยื่นคำร้องและรวบรวมเอกสารหลักฐานต่าง ๆ ส่งให้กระทรวงการต่างประเทศ ดำเนินการในส่วนที่เกี่ยวข้องตามขั้นตอนต่อไป
วันอาทิตย์ที่ 13 กุมภาพันธ์ 2565
นายกรัฐมนตรีชื่นชมบุคลากรทางการแพทย์ไทย 2 ท่าน ได้รับรางวัลจากองค์การอนามัยโลก พร้อมขอบคุณความทุ่มเทสร้างชื่อเสียงให้ประเทศ สาธารณสุขไทยเป็นที่ยอมรับระดับโลก
นายกรัฐมนตรีชื่นชมบุคลากรทางการแพทย์ไทย 2 ท่าน ได้รับรางวัลจากองค์การอนามัยโลก พร้อมขอบคุณความทุ่มเทสร้างชื่อเสียงให้ประเทศ สาธารณสุขไทยเป็นที่ยอมรับระดับโลก
วันที่ 13 ก.พ. 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้ชื่นชมและแสดงความยินดีกับบุคลากรทางการแพทย์ไทย 2 ท่านที่ได้รับรางวัลจากองค์การอนามัยโลก(WHO) ประกอบด้วย ศ.นพ.ประกิต วาทีสาธกกิจ ได้รับรางวัล Dr LEE Jong-wook จากการรณรงค์เพื่อการไม่สูบบุหรี่ มีผลงานเชิงประจักษ์เป็นที่ยอมรับทั้งในระดับประเทศและนานาประเทศ และนพ.ไพศาล ร่วมวิบูลย์สุข จักษุแพทย์จอประสาทตา โรงพยาบาลราชวิถี ได้รับรางวัล Sasakawa Health Prize จากการพัฒนาวิธีการคัดกรองเบาหวานเข้าจอประสาทตาซึ่งนำไปสู่การสามารถเข้าถึงยารักษาเบาหวานเข้าจอประสาทตา ส่งผลให้จำนวนผู้ป่วยที่ตาบอดอันเนื่องมาจากภาวะเบาหวานเข้าจอประสาทตาในประเทศไทยลดลงอย่างมาก
ทั้งนี้ นายกรัฐมนตรีได้ขอบคุณบุคลากรทางการแพทย์ทั้ง 2 ท่านที่ทุ่มเทการทำงาน สร้างชื่อเสียงให้ประเทศไทย และสาธารณสุขไทยเป็นที่ยอมรับในระดับโลก รวมถึงบุคลากรทางการแพทย์ทุกคนที่เสียสละทุ่มเททำงานเพื่อดูแลชีวิตคนไทยจากโรคต่างๆ โดยเฉพาะจากโควิด-19 จนต่างชาติให้การยอมรับว่าไทยเป็นประเทศที่สามารถจัดการกับสถานการณ์โควิด-19 ได้ดีในอันดับต้นๆ ของโลก
น.ส.ไตรศุลี กล่าวว่า รัฐบาลให้ความสำคัญกับการดูแลบุคลากรทางการแพทย์ซึ่งเป็นด่านหน้าในการต่อสู้กับโรคที่เป็นภัยคุกคามต่อคนไทย โดยเฉพาะในช่วงต้องต่อสู้กับโควิด-19 รัฐบาลได้สร้างขวัญกำลังใจทั้งการอนุมัติการบรรจุข้าราชการเพิ่มเติม การจัดสรรงบประมาณเพื่อเป็นการจ่ายค่าตอบแทนจากการเสี่ยงภัย
ทั้งนี้ กำหนดการที่บุคลากรทางการแพทย์จากประเทศไทยทั้ง 2 ท่านจะเข้ารับมอบโล่ประกาศเกียรติคุณ จะมีขึ้นระหว่างการประชุมสมัชชาอนามัยโลก สมัยที่ 75 ในเดือน พ.ค. 2565 ที่ขณะนี้อยู่ระหว่างการพิจารณาว่าจะเป็นการประชุมแบบออนไซต์ ณ นครเจนีวา สมาพันธรัฐสวิส หรือเป็นรูปแบบออนไลน์
..............................
วันเสาร์ที่ 17 กรกฎาคม 2564
ภูเก็ตขอความร่วมมือ CAAT ย้ำมาตรการการเดินทางภายในประเทศเข้าจังหวัดภูเก็ต
ผู้ว่าราชการจังหวัดภูเก็ต ได้ขอความร่วมมือให้สำนักงานการบินพลเรือนแห่งประเทศไทย (CAAT) เน้นย้ำมาตรการตรวจคัดกรองการเดินทางเข้าจังหวัดภูเก็ต สำหรับคนไทยจากต่างจังหวัดและคนต่างชาติที่พำนักในประเทศไทย ตั้งแต่วันที่ 15-31 กรกฎาคม 2564
วันศุกร์ที่ 5 พฤศจิกายน 2564
รมว.วธ. เป็นประธานการประชุมคณะอนุกรรมการดำเนินงานถวายพระสมัญญาแด่สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี
รมว.วธ. เป็นประธานการประชุมคณะอนุกรรมการดำเนินงานถวายพระสมัญญาแด่สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี
วันที่ ๕ พฤศจิกายน ๒๕๖๔ เวลา ๐๙.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานการประชุมคณะอนุกรรมการดำเนินงานถวายพระสมัญญาแด่สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี โดยมี นางยุพา ทวีวัฒนะกิจบวร ปลัดกระทรวงวัฒนธรรม นางสาววิมลลักษณ์ ชูชาติ ผู้ทรงคุณวุฒิด้านส่งเสริมศิลปวัฒนธรรมร่วมสมัย นางเกษร กำเหนิดเพ็ชร รองผู้อำนวยการสำนักงานศิลปวัฒนธรรมร่วมสมัย ผู้บริหารกระทรวงวัฒนธรรม คณะอนุกรรมการฯ และเจ้าหน้าที่ที่เกี่ยวข้องเข้าร่วม ณ ศูนย์ประชุมกระทรวงวัฒนธรรมชั้น ๘ อาคารวัฒนธรรมวิศิษฏ์ กระทรวงวัฒนธรรม
วันศุกร์ที่ 28 มกราคม 2565
Safe sex! สปสช. เปิดช่องทางให้บริการ
.....
สำนักงานหลักประกันสุขภาพแห่งชาติ (สปสช.) เปิดแนวทางการให้บริการยาเม็ดคุมกำเนิดชนิดรับประทานและถุงยางอนามัย ปี 2565 ซึ่งเป็นสิทธิประโยชน์ด้านการส่งเสริมสุขภาพและป้องกันโรคให้ประชาชน ช่วยป้องกันการตั้งครรภ์ไม่พึงประสงค์ โดยเฉพาะในกลุ่มวัยรุ่น มีประสิทธิภาพมากยิ่งขึ้น และเพิ่มความปลอดภัยจากโรคติดต่อทางเพศสัมพันธ์
.
สำหรับจุดให้บริการยาเม็ดคุมกำเนิด – ถุงยางอนามัย ที่ประชาชนสามารถรับได้ฟรี คือ หน่วยบริการในระบบหลักประกันสุขภาพแห่งชาติ ประกอบด้วย คลินิกการพยาบาลฯ, ร้านขายยา, โรงพยาบาลเอกชน, คลินิกเวชกรรม และหน่วยบริการปฐมภูมิ
.
วันศุกร์ที่ 10 กันยายน 2564
ศบค. คงมาตรการป้องกันควบคุมโควิด-19 ถึง 30 ก.ย. นี้
....
นายธนกร วังบุญคงชนะ โฆษกรัฐบาล เผยผลการประชุม ศบค. วันนี้ (10 ก.ย. 64) ว่า นายกรัฐมนตรี ในฐานะ ผอ.ศบค. สั่งติดตามการแพร่ระบาดของเชื้อไวรัสโควิด-19 กลายพันธุ์สายพันธุ์ MU (มิว) เป็นหนึ่งในสายพันธุ์ที่ต้องเฝ้าระวัง ซึ่งขณะนี้ยังไม่พบการแพร่ระบาดในประเทศไทย
.
ขณะเดียวกัน ยังเห็นชอบเป้าหมายฉีดวัคซีนโควิด-19 ในเดือน ต.ค. 64 ให้ครอบคลุมประชากร อย่างน้อย 50% ทุกจังหวัด ขยายกลุ่มอายุตั้งแต่ 12 ปีขึ้นไป เพื่อเตรียมความพร้อมก่อนเปิดภาคเรียน และวางแผนให้เข็มกระตุ้นในผู้ที่ได้รับการฉีดวัคซีน Sinovac ที่ครบ 2 เข็มในช่วงมี.ค. – พ.ค. 64
.
รวมทั้งเห็นชอบคงมาตรการป้องกันควบคุมโรคตามระดับพื้นที่สถานการณ์ ถึง 30 ก.ย. 64 และคงมาตรการเคอร์ฟิว ในช่วงเวลา 21.00 - 04.00 น. คงมาตรการ WFH รวมถึงเพิ่มความเข้มข้นตามมาตรการ COVID Free Setting
.
อ่านเพิ่มเติม คลิกhttps://www.thaigov.go.th/news/contents/details/45707
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันจันทร์ที่ 22 สิงหาคม 2565
โครงการ ๙๙ ดวงตาเพื่อทหารกล้าถวายเป็นพระราชกุศล เนื่องในโอกาสมหามงคลเฉลิมพระชนมพรรษา ๙๐ พรรษา สมเด็จพระนางเจ้าสิริกิติ์ พระบรมราชินีนาถพระบรมราชชนนีพันปีหลวง ๑๒ สิงหาคม ๒๕๖๕
จากพระมหากรุณาธิคุณของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงบำเพ็ญพระราชกรณียกิจที่สำคัญนานัปการ เพื่อประโยชน์สุขของปวงชนชาวไทยตลอดมา
ซึ่งล้วนคุณประโยชน์แก่ประเทศชาติอย่างอเนกอนันต์ โดยเฉพาะอย่างยิ่ง ทหารผ่านศึกผู้ซึ่งปฏิบัติหน้าที่ปกป้องเอกราชอธิปไตยของชาติไทยให้คงความเป็นเอกราชมาจนถึงทุกวันนี้ พระองค์ได้เสด็จพระราชดำเนินไปทรงเยี่ยมเยียนและพระราชทานสิ่งของอยู่เสมอ และเมื่อทหารเหล่านั้นได้รับบาดเจ็บ บางคนต้องสูญเสียอวัยวะจนกลายเป็นผู้พิการทุพพลภาพก็ยังทรงให้การสงเคราะห์ทหารผ่านศึกและครอบครัวเสมอมา ซึ่งในห้วงที่ผ่านมาองค์การสงเคราะห์ทหารผ่านตึก ได้สนองพระราชปณิธาน โดยจัดทำโครงการ "ความห่วงใยไร้พรหมแดน"เพื่อให้การดูแลสุขภาพ และให้การแนะนำด้านสุขภาพในเชิงรุกให้กับทหารผ่านศึกและครอบครัวในพื้นที่ห่างไกลและทุรกันดาร หรือเนื่องจากมีความพิการมีความยากลำบากในการเข้าถึงระบบบริการสุขภาพ เนื่องในโอกาสมหามงคลวันเฉลิมพระชนมพรรษา ๙๐ พรรษา สมเด็จพระนางเจ้าสิริกิติ์ พระบรมราชินีนาถพระบรมราชชนนีพันปีหลวง ในวันที่ ๑๒ สิงหาคม ๒๕๖๕ องค์การสงเคราะห์ทหารผ่านศึก ในพระบรมราชูปถัมภ์พร้อมด้วยสมาคมแม่บ้านองค์การสงเคราะห์ทหารผ่านศึกและโรงพยาบาลทหารผ่านศึก ได้ดำเนินการต่อยอดจากโครงการ "ความห่วงใยไร้พรหมแดน" โดยการจัดทำโครงการ "๙๙ ดวงตาเพื่อทหารกล้า ถวายเป็นพระราชกุศล" เพื่อให้บริการเปลี่ยนดวงตาเทียมและตรวจสุขภาพดวงตา โดยไม่เสียค่าใช้จ่ายใด ๆ ทั้งสิ้น องค์การสงเคราะห์ทหารผ่านศึก จึงขอเชิญชวนทหารผ่านศึกผู้สูญเสียดวงตา เข้ารับบริการ ณ โรงพยาบาลทหารผ่านศึก กรุงเทพมหานคร ภายใต้โครงการ "๙๙ ดวงตาเพื่อทหารกล้า ถวายเป็นพระราชกุศล"
ทหารผ่านศึกสามารถสอบถามรายละเอียดได้ที่กองจักษุ โสต ศอ นาสิก โรงพยาบาลทหารผ่านศึก โทร. 09 2246 7403 (ในวันและเวลาราชการ) นำทีมโดย แพทย์หญิง ปาจรีย์ ศรัยสวัสดิ์ และ แพทย์หญิง รณิภา ศิริบูรณะ
วันอาทิตย์ที่ 17 เมษายน 2565
กระทรวงคมนาคม เตรียมการรองรับการเดินทางกลับของประชาชนในระบบขนส่งสาธารณะ
...
ในวันที่ 17 เมษายน 2565 ซึ่งเป็นวันหยุดส่งท้ายของช่วงเทศกาลสงกรานต์ 2565 กระทรวงคมนาคมได้คาดการณ์ว่า ประชาชนจะเดินทางกลับจากการท่องเที่ยวและกลับจากภูมิลำเนากลับมายังกรุงเทพฯเป็นจำนวนมาก ซึ่งหน่วยงานในสังกัดของกระทรวงฯ ที่ให้บริการขนส่งสาธารณะได้เตรียมการให้บริการรองรับความต้องการของประชาชน ดังนี้
1. บริษัท ขนส่ง จำกัด (บขส.) ได้จัดเตรียมรถให้บริการ จำนวน 4,279 เที่ยว ให้บริการประชาชนได้ 46,258 คน
โดยมีการเตรียมความพร้อม ดังนี้
- จัดเจ้าหน้าที่ให้บริการช่วยเหลือด้านการจราจร และพนักงานรักษาความปลอดภัย ดูแล
จัดระเบียบชานชาลาตลอดเวลา
- ประสานงานกับศูนย์วิทยุ จส.100 และ สวพ.91 ประชาสัมพันธ์ไปยังรถแท็กซี่ เพื่อเข้ามาให้บริการประชาชนอย่างเพียงพอ ในสถานีขนส่งผู้โดยสารกรุงเทพฯแต่ละแห่ง
2. การรถไฟแห่งประเทศไทย (รฟท.) ได้จัดเตรียมรถให้บริการ จำนวน 83 เที่ยว ให้บริการประชาชนได้ 26855 คนโดยมีการเตรียมความพร้อม ดังนี้
- จัดเดินขบวนรถพิเศษเพิ่ม 5 ขบวน ในวันที่ 16 - 17 เมษายน 2565
- เพิ่มตู้โดยสารโดยเฉพาะขบวนรถด่วน รถเร็ว ระหว่างวันที่ 11 -17 เมษายน 2565 ขบวนละ
1 - 2 ตู้ หรือให้เต็มหน่วยลากจูง
3. บริษัท ท่าอากาศยานไทย จำกัด (มหาชน) หรือ ทอท. ได้จัดเตรียมรถให้บริการ จำนวน 471 เที่ยว (ท่าอากาศยานสุวรรณภูมิ 260 เที่ยว และท่าอากาศยานดอนเมือง จำนวน 211 เที่ยว) ให้บริการประชาชนได้ 54,519 คน (ท่าอากาศยานสุวรรณภูมิ จำนวน 28,388 คน และท่าอากาศยานดอนเมือง จำนวน 26,131 คน) โดยมีการเตรียมความพร้อม ดังนี้
- ท่าอากาศยานดอนเมือง (ทดม.) ให้บริการรถโดยสารสาธารณะ (แท็กซี่) Carpool Taxi คลังสินค้าจอดได้ 225 คัน จุดพักคอย Taxi จอดได้ ประมาณ 100 คัน และอาคาร 2 Stand by ได้ 20 คัน
- ท่าอากาศยานสุวรรณภูมิ (ทสภ.)
- จัดเตรียมรถ Shuttle Bus ให้บริการภายใน ทสภ. เพื่อไปยังอาคารต่าง ๆ เพื่อให้ผู้ใช้บริการได้รับความสะดวก รวดเร็ว โดยให้บริการอย่างต่อเนื่อง 24 ชั่วโมง ในช่วงเทศกาลสงกรานต์ 2565
- การเตรียมความพร้อมของการให้บริการรถรับจ้างสาธารณะ (รถแท็กซี่) และได้เพิ่ม
จุดการให้บริการรถรับจ้างสาธารณะ (รถแท็กซี่) อีกจำนวน 1 จุด บริเวณชั้น 2 ประตู 10 อาคารผู้โดยสาร ซึ่งเป็นรถแท็กซี่ที่เข้าร่วมโครงการ Alternative Quarantine (AQ)
4. องค์การขนส่งมวลชนกรุงเทพฯ (ขสมก.) ได้เตรียมพร้อมรถให้บริการ จำนวน 15,592 เที่ยว ให้บริการประชาชนได้ 396,296 คน โดยมีการเตรียมความพร้อม ดังนี้
• จัดเดินรถเชื่อมต่อสถานีขนส่งกรุงเทพ 5 สถานี จำนวน 36 เส้นทาง
- สถานีขนส่งผู้โดยสารกรุงเทพ (จตุจักร) จำนวน 11 เส้นทาง 1,752 เที่ยววิ่งต่อวัน ได้แก่ สาย 3, 16, 77, 96, 134, 136, 138 ,145, 509, 517 และ 536
- สถานีขนส่งผู้โดยสารกรุงเทพ (สายใต้ใหม่) จำนวน 6 เส้นทาง 935 เที่ยววิ่งต่อวัน ได้แก่ สาย 66, 79, 511, 515, 516 และ 556
- สถานีขนส่งผู้โดยสารกรุงเทพ (เอกมัย) จำนวน 8 เส้นทาง 898 เที่ยววิ่งต่อวัน ได้แก่
สาย 2, 23, 25, 71, 72, 501, 508 และ 511
- สถานีรถไฟกรุงเทพ (หัวลำโพง) จำนวน 6 เส้นทาง 863 เที่ยววิ่งต่อวัน ได้แก่ สาย 4, 21, 25, 34, 73 และ 501
- สถานีรถไฟกรุงเทพ (สถานีกลางบางซื่อ) จำนวน 2 เส้นทาง 167 เที่ยววิ่งต่อวัน ได้แก่
สาย 49 และ 67
• จัดเดินรถ AIRPORT BUS ดังนี้
- สาย A1 ท่าอากาศยานดอนเมือง - รถไฟฟ้า BTS จตุจักร จัดเดินรถเฉลี่ยวันละ 16 คัน
- สาย A2 ท่าอากาศยานดอนเมือง - อนุสาวรีย์ชัย จัดเดินรถเฉลี่ยวันละ 12 คัน
- สาย A3 ท่าอากาศยานดอนเมือง - สวนลุมพินี จัดเดินรถเฉลี่ยวันละ 8 คัน
- สาย A4 ท่าอากาศยานดอนเมือง - สนามหลวง จัดเดินรถเฉลี่ยวันละ 8 คัน
- สาย S1 ท่าอากาศยานสุวรรณภูมิ - สนามหลวง จัดเดินรถเฉลี่ยวันละ 4 คัน
วันอังคารที่ 1 มีนาคม 2565
PM orders preparation of mitigation measures against economic fallout from Russia-Ukraine situation
PM orders preparation of mitigation measures against economic fallout from Russia-Ukraine situation
February 28, 2022, at 10.30 hrs, Prime Minister and Defense Minister Gen. Prayut Chan-o-chahad an urgent meeting with all the deputy prime ministers, namely, Deputy Prime Minister Gen. Prawit Wongsuwon, Deputy Prime Minister Wissanu Krea-ngam, Deputy Prime Minister and Minister of Foreign Affairs, Don Pramudwinai, Deputy Prime Minister and Minister of Public Health Anutin Charnvirakul, Deputy Prime Minister and Minister of EnergySupattanapong Punmeechaow, and all concerned agencies to discussthe ongoing Ukraine-Russia situation and mitigation measures against possible economic fallout. Government Spokesperson Thanakorn Wangboonkongchana disclosed gist of the meeting as follows:
ThePrime Ministerexpressed great concern over theintensificationof Ukraine-Russia situation, which has more or less affected all the countries across the globe.Thai economy would definitely be impacted should the situation be prolonged.
The Deputy Prime Minister and Minister of Foreign Affairsinformed the meeting thatThailand issued a statement to express concern and support the ongoing effort to resolve the situationthroughpeaceful means. ASEAN also issuedASEAN Foreign Ministers’ Statement on the Situation in Ukrainetocall on all relevant parties to exercise maximum restraint and make utmost efforts to pursue dialogues through all channels, including diplomatic means to contain the situation, to de-escalate tensions, and to seek peaceful resolution in accordance with international law, the principles of the United Nations Charter and the Treaty of Amity and Cooperation in Southeast Asia.Thailand is pleased with the decision of the two sides to pursue dialogues, and stands ready to provide full humanitarian support to those affected by the crisis.
Other than the evacuation of Thais in Ukraine, the Prime Ministerordered concerned agencies to preparecomprehensiveplans/measuresto mitigatepossibleeconomic fallout, especially with regard togasoline prices,stockmarket,currency exchange, trade, and investmentsin the case that the situation escalates.
The Deputy Prime Minister and Minister of Energyinformed the meeting that although Thailand’s import of energyand oil reserveremains unaffected, Ministry of Energy has closely monitored the situation,and prepared mitigation measures to minimize impact against the people.
The Prime Minister was also reported on the flood situation in the Southern provinces of Narathiwat, Yala, Nakhon Si Thammarat, Phatthalung, Pattani, Songkhla, and Trang, and the effort to address poverty. As of now,flood levelin all the provinceshas decreased, while assistanceprovidedto affected people is now underway. On poverty eradication,the Prime Ministerinstructed concerned deputy prime ministers and agencies toaddress the problem in an urgent and proactive mannerthrough adoption ofvarious Government’s initiatives and policies, such as smart farmers, Khok Nong Na Model, etc.
วันพุธที่ 29 มิถุนายน 2565
คณะกรรมการควบคุมการขนส่งทางบกกลาง มีมติให้ปรับเพิ่มอัตราค่าโดยสารรถประจำทางหมวด 2  และหมวด 3 กิโลเมตรละ 5 สตางค์ เริ่มวันที่ 4 กรกฎาคม 2565
...
คณะกรรมการควบคุมการขนส่งทางบกกลาง มีมติให้ปรับเพิ่มอัตราค่าโดยสารรถประจำทางหมวด 2 และหมวด 3 กิโลเมตรละ 5 สตางค์ เพื่อให้ผู้ประกอบการยังคงให้บริการแก่ประชาชนได้อย่างต่อเนื่อง เริ่มวันที่ 4 กรกฎาคม 2565
ตามที่นายศักดิ์สยาม ชิดชอบ รัฐมนตรีว่าการกระทรวงคมนาคม มอบหมายให้คณะกรรมการควบคุมการขนส่งทางบกกลาง เร่งพิจารณาแก้ไขปัญหาความเดือดร้อนของผู้ประกอบการรถโดยสารประจำทางหมวด 2 (เส้นทางที่มีต้นทางจากกรุงเทพมหานครไปยังต่างจังหวัด) และหมวด 3 (เส้นทางระหว่างจังหวัดที่ไม่มีกรุงเทพมหานครเป็นต้นทางปลายทาง) จากสถานการณ์ราคาน้ำมันดีเซลปรับตัวสูงขึ้น (อัตราค่าโดยสารปัจจุบัน คิดต้นทุนที่ราคาน้ำมันดีเซลลิตรละ 27.09 บาท ขณะนี้อยู่ที่ราคาลิตรละ 34.99 บาท)
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า เพื่อให้เกิดความเป็นธรรมกับผู้ประกอบการขนส่งและไม่เป็นภาระประชาชนมากนัก กรมการขนส่งทางบก (ขบ.) ในฐานะ นายทะเบียนกลาง จึงได้นำเรื่องดังกล่าวเสนอคณะกรรมการควบคุมการขนส่งทางบกกลาง ในการประชุมเมื่อวันที่ 28 มิถุนายน 2565 โดยมีนายสรพงศ์ ไพฑูรย์พงษ์ รองปลัดกระทรวงคมนาคม เป็นประธาน ที่ประชุมได้พิจารณาแล้วมีมติให้ปรับเพิ่มอัตราค่าโดยสารรถโดยสารประจำทางหมวด 2 และหมวด 3 ในอัตรากิโลเมตรละ 5 สตางค์ เพื่อประคับประคองผู้ประกอบการขนส่งให้มีรายได้เพียงพอในการบริหารจัดการเดินรถต่อไปได้อย่างต่อเนื่อง ประชาชนได้รับบริการพื้นฐานที่จำเป็น และอัตราค่าโดยสารที่เพิ่มขึ้นไม่ทำให้ประชาชนได้รับความเดือดร้อน มากเกินไป โดยการปรับอัตราค่าโดยสารดังกล่าว มีผลใช้บังคับวันที่ 4 กรกฎาคม 2565 เป็นต้นไป สำหรับรถโดยสารประจำทางในส่วนภูมิภาคที่วิ่งภายในจังหวัดให้คณะกรรมการควบคุมการขนส่งทางบกประจำจังหวัด พิจารณาอัตราค่าโดยสารให้สอดคล้องกับสถานการณ์ภายในจังหวัด คณะกรรมการควบคุมการขนส่งทางบกกลางได้กำชับ ขบ. ให้กำกับดูแลผู้ประกอบการให้จัดการเดินรถเป็นไปตามเงื่อนไข และสอดคล้องกับความต้องการในการเดินทางของประชาชน ทั้งนี้ ขบ. ได้ประสานสมาคมกิจการรถโดยสารประจำทางไทยและสมาคมผู้ประกอบการรถยนต์โดยสารให้แจ้งสมาชิกจัดการเดินรถให้เป็นไปตามเงื่อนไขและสอดคล้องกับความต้องการเดินทางของประชาชนต่อไป
วันพุธที่ 1 ธันวาคม 2564
ศบค.ยกเลิกเคอร์ฟิวและพื้นที่สีแดงเข้ม เริ่ม 1 ธ.ค.64
วันเสาร์ที่ 27 พฤศจิกายน 2564
ต่อจากนี้ไป ขอเชิญรับฟังไทยคู่ฟ้า ค่ะ
ศบค.ขยายระยะเวลาประกาศสถานการณ์ฉุกเฉินต่ออีก 2 เดือน คือ 1 ธ.ค.64 – 31 ม.ค.65 และปรับระดับพื้นที่สถานการณ์ย่อยทั่วราชอาณาจักร เริ่มตั้งแต่วันที่ 1 ธ.ค.64 เป็นต้นไป ประกอบด้วย ยกเลิกพื้นที่ควบคุมสูงสุดและเข้มงวด หรือพื้นที่สีแดงเข้ม และยกเลิกการห้ามออกนอกเคหะสถาน ลดจำนวนพื้นที่ควบคุมสูงสุด สีแดง จาก 39 จังหวัด เป็น 23 จังหวัด พื้นที่ควบคุม สีส้ม มี 23 จังหวัดเท่าเดิม พื้นที่เฝ้าระวังสูงสุด สีเหลือง จาก 5 จังหวัด เพิ่มเป็น 24 จังหวัด พื้นที่นำร่องท่องเที่ยว สีฟ้า จากเดิม 4 จังหวัด เพิ่มเป็น 7 จังหวัด และจังหวัดที่มีการนำร่องท่องเที่ยวในบางพื้นที่อีก 19 จังหวัด ส่วนสถานบันเทิงเปิดเมื่อได้รับอนุญาตตั้งแต่ 16 ม.ค.65 เป็นต้นไป โดยจำหน่ายสุราได้ไม่เกิน 23.00 น. และเปิดบริการได้ไม่เกิน 24.00 น.
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพุธที่ 20 ตุลาคม 2564
ปลัดกระทรวงเกษตรฯ เปิดสัมมนาออนไลน์หัวข้อ “Sustainable and Inclusive Climate Adaptation and Resilience: local leadership for a global goal”
ปลัดกระทรวงเกษตรฯ เปิดสัมมนาออนไลน์หัวข้อ “Sustainable and Inclusive Climate Adaptation and Resilience: local leadership for a global goal”
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยภายหลังเป็นประธานพิธีเปิดสัมมนาออนไลน์ภายใต้หัวข้อ (COP26 Adaptation and Resilience Online Events) “Sustainable and Inclusive Climate Adaptation and Resilience: local leadership for a global goal” ผ่านระบบ Zoom meeting ว่า ในการเปลี่ยนแปลงสภาพภูมิอากาศเป็นประเด็นที่ทั่วโลกให้ความสำคัญ ซึ่งรัฐบาลไทยได้กำหนดให้เป็นวาระแห่งชาติ ได้มีการแต่งตั้งคณะกรรมการนโยบายด้านการเปลี่ยนแปลงสภาพภูมิอากาศแห่งชาติ ตั้งแต่ปี 2007 จัดทำแผนแม่บทรองรับการเปลี่ยนแปลงสภาพภูมิอากาศ 2015 – 2050 เป็นแผน 35 ปี และในปีนี้ รัฐบาลไทยกำหนดโมเดลเศรษฐกิจสู่การพัฒนาที่ยั่งยืน หรือ Bio – Circular – Green Economy Model (BCG Economy Model) เป็นวาระแห่งชาติ
“ผมรู้สึกยินดีและเป็นเกียรติอย่างยิ่งที่กระทรวงเกษตรและสหกรณ์ร่วมเป็นเจ้าภาพการสัมมนาออนไลน์ในวันนี้ ในส่วนของกระทรวงเกษตรและสหกรณ์ได้จัดทำแผนปฏิบัติการด้านการเปลี่ยนแปลงภูมิอากาศภาคเกษตร มากว่า 12 ปี ตั้งแต่ปี 2009 มีการดำเนินโครงการความร่วมมือพหุภาคีกับ UNDP, UNEP, FAO และ ADB และ ได้ร่วมมือทวิภาคีกับสหราชอาณาจักร โดยมุ่งเน้นที่การปรับตัวรองรับการเปลี่ยนแปลงสภาพภูมิอากาศที่สอดคล้องกับเป้าหมายการพัฒนาที่ยั่งยืนของสหประชาชาติ หรือ SDGs” ดร.ทองเปลว กล่าว
ทั้งนี้ ในเดือนพฤศจิกายน ทางสหราชอาณาจักรจะเป็นเจ้าภาพจัดการประชุมสมัชชาประเทศภาคีอนุสัญญาสหประชาชาติครั้งที่ 26 หรือการประชุม COP26 โดยมีผู้นำกว่า 196 ประเทศทั่วโลกรวมถึงไทยเข้าร่วม เพื่อหารือแนวทางที่แต่ละประเทศจะใช้ดำเนินการจัดการปัญหาการเปลี่ยนแปลงสภาพภูมิอากาศ การสัมมนาในวันนี้ จึงเป็นโอกาสที่จะได้รับฟังการดำเนินการของประเทศไทยในการปรับตัวต่อการเปลี่ยนแปลงสภาพภูมิอากาศในภาคการเกษตร การนำเสนอ (Showcase) งานวิจัยด้านการจัดการทรัพยากรดิน ด้านปศุสัตว์และข้าว รวมทั้งการผลิตที่ชาญฉลาดที่เท่าทันต่อการเปลี่ยนแปลงภูมิอากาศ (Climate Smart Agriculture) และเป็นเวทีที่สามารถแลกเปลี่ยนข้อมูล ประสบการณ์ ข้อเสนอแนะในการปรับตัว และเตรียมพร้อมรับมือกับการเปลี่ยนแปลงสภาพภูมิอากาศ เพื่อสร้างภูมิคุ้มกันให้กับภาคการเกษตรต่อไป
วันจันทร์ที่ 22 สิงหาคม 2565
ความสัมพันธ์และความร่วมมือระหว่าง ไทย-อิสราเอลภายใต้ภัยคุกคามรูปแบบใหม่ในปัจจุบัน
วัน พุธ ที่ 17 ส.ค.65 เวลา10.00น. พล.อ. ชัยชาญ ช้างมงคล รมช.กห. ได้ให้การต้อนรับ นาง Orna Sagiv (ออร์นา ซากิฟ) ออท. อิสราเอล/ไทย ในโอกาสเข้ารับตำแหน่ง
รมช. กห. กล่าวต้อนรับ และแสดงความเชื่อมั่นในการปฏิบัติหน้าที่ของ ออท.อิสราเอล/ไทย เนื่องจากมีความคุ้นเคยกับไทยและอาเซียนจากประสบการณ์การดำรงตำแหน่งที่ผ่านมาก่อนหน้านี้ รมช.กห.ชื่นชมอิสราเอลที่เป็นแบบอย่างให้กับไทยได้เรียนรู้ และความร่วมมือในมิติต่างๆ อาทิ ความมั่นคงและการข่าวกรอง การต่อต้านการก่อการร้าย แรงงาน การศึกษา เศรษฐกิจ อุตสาหกรรม เทคโนโลยีและนวัตกรรม การแพทย์ ความมั่นคงทางไซเบอร์ เป็นต้น ส่วนความร่วมมือทางการทหารนั้น ไทยกับอิสราเอลก็มีความร่วมมือกันในหลายด้านและมีความสัมพันธ์ที่ดีมาอย่างยาวนาน ส่งผลให้มีการขยายขอบเขตความร่วมมือด้านต่างๆ เช่นด้านข้อมูลข่าวสารและประสบการณ์ทางทหาร อุตสาหกรรมป้องกันประเทศ การส่งกำลังบำรุง การแลกเปลี่ยนการเยือน วัฒนธรรม รวมทั้งการป้องกันประเทศด้วย
ออท.อิสราเอล/ไทย ได้ขอบคุณในการต้อนรับ และพร้อมที่จะขยายความร่วมมือในระดับทวิภาคี ทางด้านแรงงานก็มีแรงงานไทยที่ทำงานอยู่ที่อิสราเอลจำนวนมากและขอยืนยันในการให้ดูแลแรงงานไทยเป็นอย่างดี และยินดีที่จะแบ่งปันแลกเปลี่ยนประสบการณ์การต่อสู้กับการก่อการร้าย ความสัมพันธ์ระหว่างกลาโหมของทั้ง2ประเทศที่ผ่านมานั้นได้มีการหารือทวิภาคีในหลายครั้งและในอนาคตจะได้หารือร่วมกันในด้านป้องกันประเทศในระดับทวิภาคีด้วย และพร้อมที่จะร่วมมือกันในด้านอุตสาหกรรมป้องกันประเทศเพื่อพัฒนาร่วมกัน ส่วนทางด้านความร่วมมือทางด้านไซเบอร์ระหว่างสองประเทศที่เกิดขึ้นแล้วนั้นถือว่าเป็นรากฐานสำคัญในการพัฒนาต่อไปในอนาคต โดยอิสราเอลก็พร้อมที่จะสนับสนุนและต่อยอดความร่วมมือทางด้านความปลอดภัยทางไซเบอร์นี้
โดยทั้งสองประเทศเห็นร่วมกันในการที่จะสานต่อความสัมพันธ์และความร่วมมือในทุกระดับและทุกด้านต่อไปรวมทั้งจะพัฒนาความร่วมมือในด้านอื่นๆให้มากยิ่งขึ้น เพื่อความมั่นคงในภูมิภาคและบริบทของสังคมโลกอย่างยั่งยืน
วันพฤหัสบดีที่ 31 มีนาคม 2565
โฆษกรัฐบาลเผย นายกฯ ปลื้มผลตอบรับนักท่องเที่ยวใน Phuket Sandbox สร้างรายได้กว่า 5 หมื่นล้านบาท พร้อมต่อยอดแนวการท่องเที่ยวเชิงสุขภาพให้ไทยเป็นศูนย์กลางสุขภาพของนานาชาติ ส่งเสริมธุรกิจการแพทย์และสุขภาพ
โฆษกรัฐบาลเผย นายกฯ ปลื้มผลตอบรับนักท่องเที่ยวใน Phuket Sandbox สร้างรายได้กว่า 5 หมื่นล้านบาท พร้อมต่อยอดแนวการท่องเที่ยวเชิงสุขภาพให้ไทยเป็นศูนย์กลางสุขภาพของนานาชาติ ส่งเสริมธุรกิจการแพทย์และสุขภาพ
วันนี้ (31 มีนาคม 2565) นายธนกร วังบุญคงชนะ โฆษกประจำสำนักนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามความคืบหน้าและผลการดำเนินโครงการ Phuket Sandbox พร้อมต่อยอดแนวทางการท่องเที่ยวด้านอื่น ๆ โดยเฉพาะการท่องเที่ยวเชิงการแพทย์ (Medical Tourism) ส่งเสริมให้ไทยเป็นศูนย์กลางสุขภาพของนานาชาติ (Medical Hub) ในอนาคต โดยผลสำเร็จดังกล่าวนับเป็นสัญญาณที่ดีต่อธุรกิจการท่องเที่ยวของไทย ซึ่งช่วยกระตุ้นระบบเศรษฐกิจ โดยจากข้อมูลของการท่องเที่ยวแห่งประเทศไทย (ททท.) เผยยอดรวมนักท่องเที่ยวนับตั้งแต่การเปิดโครงการ Phuket Sandbox เมื่อวันที่ 1 กรกฎาคม 2564 จนถึงปัจจุบัน รวมเป็นเวลากว่า 8 เดือน ได้รับการตอบรับจากนักท่องเที่ยวแล้วกว่า 400,000 คน สร้างรายได้ทางตรงจากนักท่องเที่ยวกว่า 21,000 ล้านบาท มีห้องพักเปิดให้บริการกว่า 70,000 ห้อง อัตราการเข้าพักเฉลี่ย 9 คืน/คน ในระยะเวลา 8 เดือนที่ผ่านมา ทำรายได้หมุนเวียนในระบบเศรษฐกิจกว่า 5 หมื่นล้านบาท เกิดจากการจ้างงานภายในพื้นที่ ช่วยให้ประชาชนมีรายได้
นายธนกร กล่าวว่า นอกจากนี้รัฐบาลยังให้ความสำคัญกับการเจาะกลุ่มตลาดทั้งนักท่องเที่ยวชาวไทยและชาวต่างชาติ ผ่านการส่งเสริมการท่องเที่ยวด้านอื่น ๆ เพิ่มเติม เพื่อต่อยอดการสร้างรายได้ให้กับประเทศในอนาคต ด้วยศักยภาพด้านการบริการทางแพทย์และสาธารณสุขของไทยที่ได้รับการยอมรับจากนานาชาติ ผ่านการส่งเสริมการท่องเที่ยวเชิงการแพทย์ โดย เมื่อวันที่ 17-20 มีนาคม 2565 มีการจัดงาน Thailand International Health Expo 2022 ภายใต้แนวคิด “การขับเคลื่อนนวัตกรรม การดูแลสุขภาพอัจฉริยะ” (Empowering Smart Healthcare Innovations) จากความร่วมมือของสำนักงานส่งเสริมการจัดประชุมและนิทรรศการ (องค์การมหาชน) (สสปน.) การท่องเที่ยวแห่งประเทศไทย (ททท.) และสำนักงานกองทุนสนับสนุนการสร้างเสริมสุขภาพ (สสส.) ซึ่งมีผู้ให้ความสนใจเข้าร่วมงานจำนวนมาก เกิดการเจรจาการค้าการลงทุน จับคู่ธุรกิจและสามารถจำหน่ายสินค้าในธุรกิจการแพทย์และสุขภาพได้กว่า 10,658 ล้านบาท และจะต่อยอดความสำเร็จดังกล่าวต่อเนื่องไปยังการเป็นเจ้าภาพจัดงานเอ็กซ์โปวาระพิเศษ Specialised Expo ในปี 2571 ภายใต้ชื่องาน “Expo 2028-Phuket, Thailand” โดยจะพัฒนาพื้นที่จังหวัดภูเก็ตให้เป็นเมืองท่องเที่ยงเชิงสุขภาพระดับโลก ผ่านศูนย์บริการทางการแพทย์และสาธารณสุขระดับนานาชาติครบวงจร (Medical Plaza) ศูนย์อภิบาลผู้สูงอายุนานาชาติ ศูนย์ใจรักษ์ และศูนย์เวชศาสตร์ฟื้นฟูครบวงจร ทั้งนี้ความท้าทายจากสถานการณ์โควิด-19 ส่งผลให้อุตสาหกรรมด้านการท่องเที่ยวของไทยได้รับผลกระทบเป็นอย่างมาก ซึ่งนายกรัฐมนตรีได้เน้นย้ำให้ความสำคัญกับการพลิกวิกฤตให้เป็นโอกาส ปรับเปลี่ยนแนวทางการดำเนินงาน ต่อยอดด้วยนวัตกรรม ให้ทุกหน่วยงานทั้งจากภาครัฐ และภาคเอกชนร่วมพิจารณาทางออกเพื่อแก้ไขปัญหาร่วมกัน ซึ่งโครงการ Phuket Sandbox ถือเป็นตัวอย่างสำคัญของพื้นที่นำร่องด้านการท่องเที่ยวควบคู่มาตรการทางสาธารณสุขอย่างปลอดภัย รวมทั้งยังสามารถต่อยอดไปยังโครงการส่งเสริมการท่องเที่ยวอื่น ๆ ดึงดูดนักท่องเที่ยวที่มีศักยภาพ เพิ่มเติมได้อีกในอนาคต โดยเฉพาะการท่องเที่ยวเชิงการแพทย์ที่ไทยมีศักยภาพและได้รับความเชื่อมั่นจากนานาชาติ
วันพุธที่ 13 ตุลาคม 2564
PM: No plan for House dissolution
PM: No plan for House dissolution
October 12, 2021, at 1400hrs, following the weekly cabinet meeting,Government SpokespersonThanakornWangboonkongchanadisclosedPrime Minister and Defense Minister Gen. Prayut Chan-o-cha’s response to the press on various matters.
The Prime Minister clarified about the country reopeningthat itis now at the preparation process. Nevertheless,heurged everyone not to drop their guard, and remain compliant with COVID-19 measures to preventpossiblediseaserecurrence. Center for COVID-19 Situation Administration (CCSA) will meet on October 14 to discuss further on the detail of the country reopening.
With regard toan issue of monk’s inappropriate behaviorfound at fault by the Sangha Supreme Council, the Prime Minister stated that this matter will be handled byNational Office of Buddhismin accordance with theSangha Supreme Council’s ruling.
The Prime Minister also affirmed that there is notalk on the House dissolutionnor the reelection.There will be onlylocal elections.He hasneitherheard abouta nomination ofanotherprime ministerial candidatebyPalangPracharathParty, andcalled on the media not to publish news and information that could cause public confusion.
On the current flood situation, the Prime Minister affirmed the Government’s commitment to promptly provide relief to flood-affected victims in all areas in accordance with existing rule and regulation.Concerned agencies have been ordered to rush in surveying damages andtorequest for budget allocation accordingly.
วันพฤหัสบดีที่ 30 ธันวาคม 2564
มท.2 กำชับ กปภ. เตรียมพร้อมดูแลประชาชนช่วงเทศกาลปีใหม่ 2565
การประปาส่วนภูมิภาค (กปภ.) เตรียมความพร้อมดูแลให้บริการน้ำประปาตลอด 24 ชั่วโมง
แก่ประชาชนในช่วงเทศกาลปีใหม่ ระหว่างวันที่ 31 ธันวาคม 2564 - วันที่ 3 มกราคม 2565 ด้านการบริการอำนวยความสะดวกแก่ลูกค้า
มท.2 กำชับ การประปาส่วนภูมิภาค (กปภ.) เตรียมความพร้อมดูแลให้บริการน้ำประปาตลอด 24 ชั่วโมงแก่ประชาชนในช่วงเทศกาลปีใหม่ ระหว่างวันที่ 31 ธันวาคม 2564 - 3 มกราคม 2565 ด้านการบริการอำนวยความสะดวกแก่ลูกค้า ทั้งนี้ ด้วยความห่วงใยขอให้ปฏิบัติตนตามมาตรการ Universal Preventionวิธีป้องกันการติดเชื้อโควิดขั้นสูงสุด ปีใหม่ปลอดภัย ห่างไกลโควิด-19
นายทรงศักดิ์ ทองศรี รัฐมนตรีช่วยว่าการกระทรวงมหาดไทย (มท.2) เปิดเผยว่า ในช่วงวันหยุดยาวประชาชนชนส่วนใหญ่จะเดินทางกลับภูมิลำเนาและท่องเที่ยว เพื่อเฉลิมฉลองเทศกาลส่งท้ายปีเก่าต้อนรับปีใหม่ 2565 ซึ่งอาจทำให้มีความต้องการใช้น้ำประปาสำหรับอุปโภคบริโภคในพื้นที่เพิ่มสูงขึ้น จึงได้กำชับ กปภ. ทั้ง 234 สาขาทั่วประเทศ เตรียมความพร้อมดูแลให้บริการประชาชนอย่างต่อเนื่อง ตลอด 24 ชั่งโมง ดูแลระบบผลิตจ่ายน้ำประปาอย่างเข้มงวด และเฝ้าระวังภัยธรรมชาติ หรือภัยพิบัติต่าง ๆ รวมทั้ง จัดเจ้าหน้าที่รักษาความปลอดภัยและอยู่เวรยาม กวดขันการเข้าออกบริเวณโรงผลิตน้ำประปา พร้อมตรวจตราและเฝ้าระวังสถานการณ์ฉุกเฉินในพื้นที่ให้บริการ เพื่ออำนวยความสะดวกให้ประชาชนมีน้ำประปาใช้อย่างเพียงพอตลอดช่วงเทศกาลปีใหม่ 2565 ทั้งนี้ เพื่อเพิ่มความมั่นใจปลอดภัยจากโควิด-19 ขอให้ปฏิบัติตนตามมาตรการ Universal Prevention วิธีป้องกันการติดเชื้อโควิดขั้นสูงสุด ปีใหม่ปลอดภัย ห่างไกลโควิด-19 อาทิ ก่อนออกเดินทางประเมินตนเองผ่าน “ไทยเซฟไทย” หากมีไข้หรือป่วยให้งดการเดินทาง สวมหน้ากากตลอดเวลาเมื่ออยู่ร่วมกับผู้อื่น ล้างมือด้วยสบู่หรือเจลแอลกอฮอล์บ่อย ๆ หมั่นสังเกตอาการตนเองทุกวัน และหากสงสัยว่าตนเองมีความเสี่ยงตรวจด้วย ATK ทันที
นายสมบูรณ์ สุนันทพงศ์ศักดิ์ ผู้ว่าการ กปภ. กล่าวเพิ่มเติมว่า กปภ. ในฐานะหน่วยงานผู้ผลิตและส่งจ่ายน้ำประปาที่สะอาดปลอดภัยให้กับประชาชน 74 จังหวัดทั่วประเทศ ขอให้มั่นใจในคุณภาพน้ำประปาของ กปภ. ที่มีการติดตามและควบคุมคุณภาพในทุกขั้นตอนของทุกกระบวนการผลิตและส่งจ่ายตามข้อแนะนำขององค์การอนามัยโลก (WHO) พร้อมให้บริการน้ำประปาในช่วงเทศกาลปีใหม่อย่างเต็มที่และทั่วถึง อย่างไรก็ตามขอแนะนำให้ลูกค้าปิดวาล์วน้ำ พร้อมตรวจสอบระบบประปาภายในบ้านก่อนออกเดินทาง เพื่อป้องกันไม่ให้เกิดการสูญเสียน้ำโดยสิ้นเปลืองและป้องกันการจ่ายค่าน้ำประปาที่สูงเกินกว่าปกติ ทั้งนี้ หากลูกค้าไม่ได้รับความสะดวกในการรับบริการหรือต้องการแจ้งปัญหาการใช้น้ำประปา ผ่าน 3 ช่องทางออนไลน์ของ กปภ. ดังนี้ 1. เว็บไซต์ของ กปภ. www.pwa.co.th 2. แอปพลิเคชัน PWA 1662 และ 3. PWA Line Official: @pwathailand หรือ สอบถามรายละเอียดเพิ่มเติมได้ที่ PWA Contact Center โทร. 1662 ตลอด 24 ชั่วโมง
วันศุกร์ที่ 7 มกราคม 2565
โฆษกรัฐบาลเผย “นายกฯ” ผลักดันไทยเป็นศูนย์กลางการแข่งขัน E-sports ประเดิม “เจ็ตสกีเวิลด์คัพ”  12-16 ม.ค. นี้ ที่พัทยา ภายใต้มาตรการเข้มงวดสูงสุด
โฆษกรัฐบาลเผย “นายกฯ” ผลักดันไทยเป็นศูนย์กลางการแข่งขัน E-sports ประเดิม “เจ็ตสกีเวิลด์คัพ”  12-16 ม.ค. นี้ ที่พัทยา ภายใต้มาตรการเข้มงวดสูงสุด ตั้งเป้าตีตลาดโลกสร้างฐานแฟนกีฬา 350 ล้านคน
วันนี้ (7 ธ.ค.65) นายธนกร วังบุญคงชนะ โฆษกประจำสำนักนายกรัฐมนตรี เผย พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มุ่งส่งเสริมการใช้ “Soft power” โดยนำกีฬามาต่อยอดให้กับการท่องเที่ยว เน้นเพิ่มการเป็นจุดหมายกีฬาระดับโลกให้กับประเทศไทย โดยกระทรวงการท่องเที่ยวและกีฬาได้ขับเคลื่อน การพัฒนางานกีฬา ด้านทรัพย์สินทางปัญญา นำร่องกีฬาเจ็ตสกี ยกระดับเป็นการแข่งขันทัวร์นาเม้นท์เจ็ตสกีอันดับที่ 1 ของโลก WPG#1 World Series เป็นลิขสิทธิ์แบรนด์ไทย โดยกำหนดจัดทัวร์นาเม้นท์เจ็ตสกีโลก “WGP#1” เจ็ตสกีเวิลด์คัพ 2021-2022 ระหว่างวันที่ 12-16 มกราคม 2565 ณ เมืองพัทยา จังหวัดชลบุรี ซึ่งรายการแกรนด์สแลมนี้เป็นรายการที่ยิ่งใหญ่ที่สุดในโลกอย่างชัดเจนแล้ว จากการที่นักกีฬาทั่วโลกเข้าร่วมแข่งขันมากที่สุดตั้งแต่ปี 2018 นอกจากนี้ยังมีส่วนของความสำคัญของสนามชิงชนะเลิศ “การแข่งขันเก็บคะแนนชิงแชมป์โลก” หรือ WGP#1 เวิลด์ซีรี่ส์ 2021-2022 ด้วย ที่แข่งเก็บคะแนนบน 3 ทวีปสำคัญของโลก ได้แก่ สนาม 1 ทวีปยุโรป ที่โปแลนด์, สนามที่ 2 ทวีปอเมริกา ที่อริโซน่า สหรัฐฯ และสนาม 3 ทวีปเอเชีย ที่ประเทศไทย โดยกลุ่มนักกีฬามือหนึ่งของโลกทั้งหมดต้องเข้ามาชิงแชมป์ที่ประเทศไทย จะมีการออกอากาศเผยแพร่ไปกว่า 90 ประเทศทั่วโลก
โฆษกประจำสำนักนายกรัฐมนตรี กล่าวต่อไปว่า การสร้าง Soft Power เป็นนโยบายที่รัฐบาลได้ให้ความสำคัญขณะนี้การแข่งขันกีฬาเจ็ตสกี WGP#1 เริ่มมีแฟนกีฬาเกิดขึ้นทั่วโลก โดยเฉพาะในยุโรป มีผู้ชมเติบโตสูงมาก สิ่งนี้เป็นตัวอย่างที่ชัดเจน แสดงให้เห็นว่า งานทรัพย์สินทางปัญญาฯ สามารถพลิกกีฬาเล็กๆ เป็นกีฬาใหญ่ ส่งออกตลาดโลก ที่มีประชากรกว่า 7,000 ล้านคนได้ โดยวางเป้าหมายแฟนกีฬาเพียง 5% กับ World Class Content ที่ไทยเป็นเจ้าของลิขสิทธิ์ เท่ากับจะมีแฟนกว่า 350 ล้านคน ภายในปี 2567 ซึ่งจะสร้างประโยชน์ให้ประเทศไทยหลากหลายมิติเป็นอย่างยิ่ง
“รัฐบาลให้ความสำคัญกับการสนับสนุนและส่งเสริมให้ประเทศไทยพัฒนาอุตสาหกรรมการกีฬา เพื่อเป็นส่วนสำคัญในการสร้างมูลค่าเพิ่มทางเศรษฐกิจ มุ่งสู่การเป็นเจ้าภาพในการจัดการแข่งขันกีฬาระดับนานาชาติ โดยนำกีฬามาต่อยอดให้กับการท่องเที่ยว ส่งเสริมให้ประเทศไทยเป็นจุดหมายกีฬาระดับโลก ภายใต้มาตรการป้องกันโควิด-19 อย่างเข้มงวดสูงสุด” นายธนกรฯ กล่าว
----------------------
วันพฤหัสบดีที่ 24 กุมภาพันธ์ 2565
ครม. เคาะแผนปฏิบัติการด้านระบบสุขภาพปฐมภูมิ ปี 64 - 75 กรอบวงเงิน 67,956 ลบ. ให้ ปชช. เข้าถึงบริการอย่างทั่วถึง สร้างสุขภาวะที่ดีอย่างยั่งยืน
.....
ที่ประชุม ครม. (22 ก.พ. 65) เห็นชอบแผนปฏิบัติการด้านระบบสุขภาพปฐมภูมิ ปี 2564 - 2575 กรอบวงเงินงบประมาณ 67,956 ล้านบาท เพื่อเป็นกรอบทิศทาง เป้าหมาย และกลไกการพัฒนาระบบสุขภาพปฐมภูมิให้มีประสิทธิภาพ เน้นการมีส่วนร่วมของทุกภาคส่วน ประกอบด้วย 5 ยุทธศาสตร์
.
ยุทธศาสตร์ที่ 1 : เพิ่มศักยภาพบริการสุขภาพปฐมภูมิทุกรูปแบบที่ขับเคลื่อนโดยแพทย์เวชศาสตร์ครอบครัวและคณะผู้ให้บริการสุขภาพปฐมภูมิให้สอดคล้องกับบริบทของพื้นที่
ยุทธศาสตร์ที่ 2 : พัฒนาและสร้างกลไกเพื่อเพิ่มประสิทธิภาพการบริหารจัดการแพทย์เวชศาสตร์ครอบครัวและคณะผู้ให้บริการสุขภาพปฐมภูมิ
ยุทธศาสตร์ที่ 3 : พัฒนาระบบสารสนเทศ การวิจัย และนวัตกรรมระบบปฐมภูมิ
ยุทธศาสตร์ที่ 4 : พัฒนากลไกและกระบวนการสร้างหลักธรรมาภิบาลในการอภิบาลระบบปฐมภูมิ
ยุทธศาสตร์ที่ 5 : เสริมสร้างองค์ความรู้และสร้างการมีส่วนร่วมของภาคเครือข่ายและชุมชน
.
ตั้งเป้าให้ไทยมีระบบและบริการสุขภาพปฐมภูมิที่มีประสิทธิภาพ ให้ประชาชนเข้าถึงบริการได้อย่างทั่วถึง เป็นธรรม มุ่งสู่การมีสุขภาวะที่ดีอย่างยั่งยืนผ่านการมีส่วนร่วมของภาคีเครือข่าย
#ไทยคู่ฟ้า#ร่วมต้านโควิด19
-------------------
วันศุกร์ที่ 24 ธันวาคม 2564
รองนายกฯ เป็นประธานในพิธีมอบตราสัญลักษณ์เมืองอัจฉริยะประเทศไทย หนุนดีอีเอส ขับเคลื่อนให้เกิดการพัฒนาเมืองอัจฉริยะ เน้นรูปแบบเมืองน่าอยู่ เมืองใหม่ทันสมัย ทั่วประเทศ
รองนายกฯ เป็นประธานในพิธีมอบตราสัญลักษณ์เมืองอัจฉริยะประเทศไทย หนุนดีอีเอส ขับเคลื่อนให้เกิดการพัฒนาเมืองอัจฉริยะ เน้นรูปแบบเมืองน่าอยู่ เมืองใหม่ทันสมัย ทั่วประเทศ
เมื่อวันที่ 24 ธันวาคม 2564 นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) ในฐานะประธานคณะอนุกรรมการขับเคลื่อนและบริหารโครงการเมืองอัจฉริยะ พร้อมด้วยนางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ดร.ณัฐพล นิมมานพัชรินทร์ ผู้อำนวยการใหญ่ สำนักงานส่งเสริมเศรษฐกิจดิจิทัล หรือ ดีป้า ผู้แทนจากสำนักงานเมืองอัจฉริยะประเทศไทย และผู้เกี่ยวข้องร่วมในพิธีมอบตราสัญลักษณ์เมืองอัจฉริยะประเทศไทยแก่ผู้พัฒนาเมืองที่ได้รับการประกาศรับรองเป็นพื้นที่เมืองอัจฉริยะ (Smart City) โดยมีพลเอก ประวิตร วงษ์สุวรรณ รองนายกรัฐมนตรี เป็นประธานในพิธีฯ ณ อาคารภักดีบดินทร์ ทำเนียบรัฐบาล ซึ่งทั้งหมดปฏิบัติตามมาตรการป้องกันการแพร่ระบาดและการติดเชื้อไวรัสโคโรนา 2019 (โควิด-19) อย่างเคร่งครัด
ในการนี้ รองนายกฯ ได้มอบตราสัญลักษณ์เมืองอัจฉริยะประเทศไทยแก่ผู้พัฒนาเมืองที่ได้รับการประกาศรับรองเป็นพื้นที่เมืองอัจฉริยะ (Smart City) จำนวน 15 เมือง พร้อมมอบนโยบายการขับเคลื่อนเมืองอัจฉริยะ เพื่อยกระดับการบริหารจัดการเมือง สอดคล้องกับเป้าหมายในยุทธศาสตร์ชาติระยะ 20 ปีที่ต้องการให้เกิดการกระจายศูนย์กลางความเจริญทางเศรษฐกิจและสังคม ลดความเหลื่อมล้ำในทุกมิติ ด้าน ดีป้า พร้อมจับมือเจ้าของพื้นที่เดินหน้าขับเคลื่อนให้เกิดการพัฒนาเมืองอัจฉริยะ ทั้งในรูปแบบเมืองเดิมน่าอยู่ และเมืองใหม่ทันสมัย ทั่วประเทศต่อเนื่อง
************************